དེ་ཡངརྩོམ་འཇུག་རྣམ་བཤདཅེས་པརསྒྲིག་གཞི་ནི་རྩོམ་རིག་བརྩམས་ཆོས་ཀྱི་རྣམ་པའི་གྲུབ་ཆ་ཡིན་ཞིང་།རྩོམ་པ་པོས་འཚོ་བར་མྱོང་རོལ་དང་དཔྱད་འཇོགམི་སྣའི་སྣང་བརྙན་བཞེངས་སྐྲུན་དང་།བརྗོད་དོན་གཙོ་བོ་གསལ་མཚོན་བྱེད་པའི་དགོས་མཁོར་གཞིགས་ཏེ་རྩ་འཛུགས་བཀོད་སྒྲིག་བྱེད་རྒྱུ་དེ་ཡིན།ཞེས་བརྗོད་པ་ལྟར་དུ་ཅོ་ནེ་ཡུམ་ཚེ་རིང་གི་བརྩམས་སྒྲུང་ཁག་གི་སྤྱིའི་སྒྲིག་གཞི་ངོས་ཐད་ནས་བལྟས་ན་ཁོར་ཡུག་དང་བྱུང་རིམ་ནས་མི་སྣའི་སྣང་བརྙན་བཞེངས་སྐྲུན།རྩོམ་པ་པོས་སྒྱུ་རྩལ་བློས་བསླངས་སམ་དཔེ་འཇོག་གཟུགས་འགོད་སོགས་ཀྱི་ཁྱད་ཆོས་ཤིག་ཀྱང་སྐྲུན་པར་བྱས་ཡོད།དཔེར་ན།སྡོམ་པ་སྲུང་བལསདགོང་དྲོའི་གྲིབ་རིས་ཡལ་མ་ཐགཡངས་པའི་རྩྭ་ཐང་དུ་སྨག་གི་ལྭ་བ་ཇེ་མཐུག་ནས་ཇེ་མཐུག་ཏུ་འགྲོ་བཞིན་ཡོད།གྲུ་བཞི་ཤོ་འདྲའི་སྦྲ་ནག་གི་འདབས་སུ་འབྲི་དང་མཛོ་མོ་རྣམས་གོས་སྐུད་ཀྱིས་བརྒྱུས་པའི་གཟི་ཡི་ཕྲེང་བ་བཞིན་ནོར་རྡང་ལ་བསྟར་ཡོད་ཅིང་།རྟ་ཡི་འཚེར་སྒྲ་དང་ལུག་གི་འབའ་སྒྲ།ནོར་གྱི་ངུར་སྒྲ།མི་ཡི་ཀུ་ཅོ་སོགས་རིམ་གྱིས་འཇམ་ཐང་ངེར་སོང་ལ།བསིལ་འཇམ་གྱི་དྲི་བཞོན་དལ་གྱིས་ལྡང་བའི་ཤུགས་སྒྲའི་ཁྲོད་གསལ་ལ་མི་གསལ་བའི་ཁྱི་ཡི་ཟུག་སྒྲ་རེ་རླུང་གི་རྒྱུ་ཕྱོགས་དང་བསྟུན་ནས་རྣ་བའི་བུ་གར་ལྷུང་ཡོང་།ཞེས་པ་འདི་ལྟ་བུ་ཡིས་འབྲོག་ཐང་གི་དགོང་དྲོའི་ཁོར་ཡུག་གི་རྣམ་པ་དེ་གཟུགས་རིས་བཞིན་དུ་མངོན་མཚོན་བྱས་ཡོད།ཡངསྡོམ་པ་སྲུང་བལསསྐད་མ་རྒྱགཨ་མ།ཅི་ཞིག་བྱུང་སོང་།བྱིས་པ་དེས་ཨ་མ་འགུལ་ཙམ་ཡང་མི་བྱེད་པར་ཁ་མལ་ན་ལངས་འདུག་པ་མཐོང་བས།གདོང་ལ་ཐེ་ཚོམ་གྱི་ཉམས་ཤིག་ཤར་ནས་ཨ་མར་འཐམས་པ་གློད་ཅིང་།པྲ་ཆལ་སློང་བའི་ཚུལ་གྱིས་སེམས་ཆུང་བག་ཟོན་ལ་གནས་པའི་སྐལ་བཟང་གྲགས་པ་ལ་བལྟས་ནསཨ་ཁུ་གྲགས་པ།ངའི་ཨ་མ་ལ་ཅི་ཞིག་བྱུང་སོངཞེས་དྲིས།སྤྱིར་མདོ་སྨད་ཁུལ་གྱི་སྐྱ་སེར་ཕོ་མོ་དང་གྲྭ་བཙུན་སོགས་ལྷ་ལྡན་དབུས་གཙང་ཆོས་ཀྱི་ཆོལ་ཁར་དད་སྟོབས་ཀྱིས་མཇལ་སྐོར་དུ་ཕྱིན་རྒྱུ་ནི་མི་ཚེའི་དོན་ཆེན་ཞིག་ཏུ་རྩི་བཞིན་ཡོད་ཅིང་།རྩོམ་པ་པོས་སྐལ་བཟང་གྲགས་པ་ལྟ་བུའི་དཔེ་མཚོན་ཅན་གྱི་གྲྭ་བཙུན་ཞིག་བཞེངས་སྐྲུན་བྱས་ཤིང་།གྲྭ་བཙུན་ཕུགས་སེམས་ཅན་དེ་དབུས་ལྡན་ལྷ་སར་འགྲོ་བའི་ལམ་བར་དུ་འབྲོག་ཁྱིམ་ག་གེ་མོར་ཨ་མཆོད་དུ་ཕྱིན་ཏེ།ཡོན་བདག་མ་ཚེ་རིང་ལྷ་མོ་དང་ཕན་ཚུན་སོ་སོའི་ནང་སེམས་ཀྱིས་སྒོམ་པའི་ཚུལ་ཁྲིམས་ཀྱི་སྡོམ་པ་ལས་ཟུར་མི་འདྲ་བའི་མི་སྣ་གཉིས་ཀྱི་ནང་སེམས་ཀྱི་འཕག་འཚག་དང་མི་གཤིས་ཀྱིས་བསླངས་པའི་བྱ་བྱེད་དེ་ཤུགས་བསྟན་གྱིས་རྟོགས་ཐུབ།ཀྲུང་གོའི་དེང་རབས་སྒྲུང་གཏམ་པའི་གཏམ་གླེངལསརྩོམ་རིག་ནི་མིའི་རིགས་ཡིན་ཞིང་།དེ་ནི་མི་གནས་པའི་རྣམ་པའི་ཕྱོགས་ཡོངས་དོ་ཁུར་དང་མི་གཤིས་ཀྱི་ཁ་ཕྱོགས་མངོན་ཚུལ་ཡིན།མི་གནས་པའི་རྣམ་པར་བར་ཁྱད་ཡོད་ལ།མི་གཤིས་ལ་ཡང་མི་མཐུན་པའི་བང་རིམ་ཡོད།འཁྱེར་སོ་མི་མཐུན་པའི་རྩོམ་རིག་དེ་ནི་མིག་ཟུར་མི་མཐུན་པ་ཡི་མིའི་མངོན་ཚུལ་དང་ཡང་ན་མི་གཤིས་ཀྱི་བང་རིམ་མི་མཐུན་པར་དོ་ཁུར་བྱེད་པ་ཡིན།ཞེས་བརྗོད་ཅིང་།ཅོ་ནེ་ཡུམ་ཚེ་རིང་གི་བརྩམས་སྒྲུང་ཕལ་ཆེ་བར་མི་སྣ་ཡི་ཞིབ་ཕྲའི་སེམས་ཁམས་ཞིབ་འབྲི་ལ་བརྟེན་ནས་མི་གཤིས་ཀྱི་ཁ་ཕྱོགས་སམ་མི་གཤིས་ཀྱི་བང་རིམ་དེ་མངོན་པར་མཚོན་པའི་རྣམ་པ་ཞིག་འདུག